สังคมข่าวหุ้น
ดัชนีตลาดหุ้นไทยปิดที่ระดับ 1,645.06 จุด ลดลง 5.96 จุด มูลค่าการซื้อขาย 102,896.81 ล้านบาท ต้องติดตามกระแส Fund Flow หลังจากเงินบาทแข็งค่า 
ดัชนีตลาดหุ้นไทยปิดที่ระดับ 1,645.06 จุด ลดลง 5.96 จุด มูลค่าการซื้อขาย 102,896.81 ล้านบาท ต้องติดตามกระแส Fund Flow หลังจากเงินบาทแข็งค่า
21 พ.ย. 2564

*… ดัชนีตลาดหุ้นไทยปิดที่ระดับ 1,645.06 จุด ลดลง 5.96 จุด มูลค่าการซื้อขาย 102,896.81 ล้านบาท ต้องติดตามกระแส Fund Flow หลังจากเงินบาทแข็งค่า ขณะที่มีเม็ดเงินจากต่างประเทศไหลเข้ามาซื้อทั้งหุ้นและพันธบัตรในช่วงที่ผ่านมา รวมถึงในช่วงโค้งสุดท้ายของปีนี้ภาครัฐจะมีมาตรการกระตุ้นเศรษฐกิจออกมาอีกหรือไม่ …
*… ล่าสุด RATCH ทุ่มงบ 1,789 ล้านบาท ซื้อหุ้น FRD ส่งผลถือหุ้นทางอ้อม 47.89% โรงไฟฟ้าพลังน้ำอาซาฮาน1 ในอินโดนีเซีย ขนาดกำลังการผลิต 180 เมกะวัตต์ โดยได้ COD แล้วตั้งแต่ ม.ค. 2554 มีสัญญาซื้อขายไฟฟ้าระยะยาว 30 ปี สิ้นสุด 31 ธ.ค. 2583 เดินหน้าตามแผนพัฒนากำลังการผลิตด้านพลังงานทดแทนให้เพิ่มขึ้นถึง 2,500 เมกะวัตต์ในปี 2568 และ 4,000 เมกะวัตต์ในปี 2573 …
*… UPA มีลุ้นปิดดีลโครงการลงทุนโรงไฟฟ้าเพิ่มเติมส่งท้ายปีนี้ หลังธุรกิจเดินหน้าไปได้สวย โดยเฉพาะการเข้าไปลงทุนในโครงการวินด์ฟาร์มฯ เวียดนาม มูลค่า 236.05 ล้านบาท ขนาดกำลังผลิตไฟฟ้ารวม 21 เมกะวัตต์ ล่าสุดโชว์ผลงานไตรมาส 3/2564 มีกำไรสุทธิพุ่งแรงกว่า 107% งานนี้ “กวิน เฉลิมโรจน์” ผู้ช่วยประธานเจ้าหน้าที่บริหาร พร้อมสร้างการเติบโตให้ต่อเนื่อง …
*… ตลาดหลักทรัพย์ฯ ให้ BE8, GSC ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์ฯ) ตั้งแต่วันที่ 22 พ.ย.-30 ธ.ค. 2564 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ BIG ใช้ถึง 23 พ.ย. 2564 ด้าน ARIN, CRD, JAS, NWR, SOLAR, TH, U, U-P, U-W4, YGG ใช้ถึง 26 พ.ย. 2564 COMAN ใช้ถึง 29 พ.ย. 2564 ขณะที่ AF, BROOK, BROOK-W5, BROOK-W6, BROOK-W7, CHO, KKC, MORE, MORE-W2, UMI ใช้ถึง 3 ธ.ค. 2564 IT ใช้ถึง 8 ธ.ค. 2564 K, K-W1, SK, WAVE, WAVE-W2 ใช้ถึง 9 ธ.ค. 2564 GLORY, HENG, SVT ใช้ถึง 17 ธ.ค. 2564 และ JP ใช้ถึง 24 ธ.ค. 2564